Diari Oficial de la Generalitat Valenciana


Sumari del DOGV 5096, del 20-09-2005 (2005/10374)

Resolució de 9 de juny de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 9 de març de 2005 i es declara definitivament aprovat el Pla especial núm. 1 del PGOU, ampliació de sòl de dotació esportiva pública per a piscina coberta a Pego.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10667


Data del document
:   09-06-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Pego
    * pla d'urbanisme

Resolució de 9 de juny de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 9 de març de 2005 i es declara definitivament aprovat el Pla especial núm. 1 del PGOU, ampliació de sòl de dotació esportiva pública per a piscina coberta a Pego. [2005/X10211]
  
Després d'esmenar les observacions a què es referix l'Acord de la Comissió Territorial d'Urbanisme de 9 de març de 2005 relatiu al Pla especial núm. 1 del PGOU, ampliació de sòl de dotació esportiva pública per a piscina coberta a Pego i de conformitat amb el que ha ordenat la resolució del director general de Planificació i Ordenació Territorial de data 9 de juny de 2005, per la qual es declara definitivament aprovat l'esmentat Pla especial, es publica l'esmentat acord:
  
?La Comissió Territorial d'Urbanisme, en sessió celebrada el dia 9 de març de 2005, va adoptar entre altres l'acord següent:
  
Exp. 40/05. Pego. Pla especial núm. 1 del Pla general d'ordenació urbana, ampliació de sòl de dotació esportiva pública per a la piscina coberta.
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. El projecte es va sotmetre a informació pública per un termini de 20 dies per acord del ple de l'Ajuntament de Pego adoptat en sessió plenària del dia 30 d'octubre de 2001, i duta a terme per mitjà d'anuncis apareguts en el Diari Oficial de la Generalitat Valenciana núm. 4129 de 16 de novembre de 2001, en el diari Abc de 6 de novembre de 2001 i en el diari Canfali de 10 de novembre del mateix any. Conclòs el període d'exposició pública, en el qual no es van presentar al·legacions, es va aprovar provisionalment pel mateix òrgan en sessió celebrada el dia 28 de desembre de 2001.
  
La Comissió Territorial d'Urbanisme en la sessió de l'11 de març de 2003 va acordar suspendre l'aprovació definitiva del referit Pla especial fins que s'esmenaren diverses deficiències.
  
Amb data 13 d'octubre de 2004, té entrada documentació, sense diligenciar, que esmena les referides deficiències.
  
Segon. La documentació remesa, constitutiva del projecte, està integrada per memòria, annex esmena de deficiències, amb anàlisi de les afeccions segons la cartografia temàtica de la Conselleria d'Obres Públiques, Urbanisme i Transports, i plànols d'estat actual i de modificat.
  
Tercer. Pego té en vigor un Pla general aprovat per la Comissió Territorial d'Urbanisme de 16 de novembre de 1998.
  
L'objecte és l'ampliació de sòl de dotació existent, concretament per a l'execució d'una piscina coberta.
  
Per a això es proposa unir a la zona de dotació esportiva existent a l'est del nucli urbà, una zona confrontant en què es pretén ubicar la piscina coberta. La classificació d'aquest sòl és no urbanitzable comú.
  
La proposta plantejada es justifica en la necessitat de sòl per a l'execució de la piscina coberta, demandada per la població per a fins esportius i fisioterapèutics.
  
S'aporten annexos segons els quals, no hi ha riscos de lliscaments i despreniments, vulnerabilitat a la contaminació de les aigües subterrànies, inundació i litologia.
  
Consideracions tecnicojurídiques
  
Primera. L'objecte del present expedient és l'ampliació d'una reserva de sòl de dotació esportiva pública a Pego, a l'empara del que disposa l'article 12.E) de la Llei 6/1994, reguladora de l'activitat urbanística, que preveu com a objecte específic dels plans especials la creació de reserves de sòl dotacional, en desenvolupament, complement o inclús modificació del planejament general, en relació amb l'article 86.2.C) del Reglament de planejament de la Comunitat Valenciana, aprovat per Decret 201/1998, de 15 desembre.
  
Des d'aquesta perspectiva pot afirmar-se que l'objecte de l'expedient es considera adequat, i la justificació legal de la seua formulació resulta conforme amb les prescripcions contingudes en la llei i el reglament esmentats.
  
Segona. El procediment seguit per l'Ajuntament resulta d'acord amb el que ha preceptuat l'article 38, en relació amb l'article 43.1 ambdós de la Llei 6/1994, reguladora de l'activitat urbanística, que determina l'aplicació del procediment d'urgència en la tramitació d'aquests plans, en relació amb l'article 168 del Reglament de planejament de la Comunitat Valenciana.
  
Tercera. La documentació es considera substancialment completa en els termes previstos en l'esmentat article 27 de la Llei 6/1994, en relació amb l'article 91 del Reglament de planejament de la Comunitat Valenciana, atés l'objecte del pla. No obstant això ha de remetre's document refós en triple versió i degudament diligenciat que incloga les variacions en l'ordenació.
  
Quarta. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, tal com es recull en l'article 40 de la LRAU, i poden considerar-se esmenades les observacions contingudes en la resolució de la Comissió Territorial d'Urbanisme de data 11 de març de 2003.
  
Quinta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials, de municipis de menys de 50.000 habitants, de conformitat amb el que disposa l'article 54.2.8 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i de pertinent aplicació, la Comissió Territorial d'Urbanisme
  
ACORDA
  
Supeditar l'aprovació definitiva del Pla especial núm.1 del Pla general d'ordenació urbana de Pego fins que s'esmenen les observacions assenyalades en la consideració tecnicojurídica tercera, que habilita el director general de Planificació i Ordenació Territorial a l'efecte previst en l'art. 41.2 de la Llei reguladora de l'activitat urbanística.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació?.
  
Amb data 2 de juny de 2005, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament, i es considera acomplert l'acord de la Comissió Territorial d'Urbanisme d'Alacant de data 9 de març de 2005.
  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació.
  
El director general de Planificació i Ordenació Territorial considera aprovat definitivament el Pla especial núm.1 del Pla general d'ordenació urbana de Pego, ampliació de sòl de dotació esportiva pública per a piscina coberta.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que puga exercir qualsevol altre recurs o acció que estime oportú.